CELEX: 62010TJ0273
Trade mark Komunitarja
Proċedimenti ta' oppożizzjoni
Applikazzjoni għat-trade mark Komunitarja figurattiva O·LIVE
Trade mark Komunitarja u trade marks Spanjoli figurattivi u verbali preċedenti Olive line
Raġuni relattiva għal rifjut
Probabbiltà ta' konfużjoni
Artikolu 8(1)(b) tar-Regolament (KE) Nru 207/2009

Rikors ippreżentat kontra d-deċiżjoni tar-Raba’ Bord tal-Appell tal-UASI tal-14 ta’ April 2010 (Każ R 4/2009-4), dwar proċedimenti
ta’ oppożizzjoni bejn Olive Line International, SL u O. International Srl.
Dispożittiv
1)
Id-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tal-14 ta’ April 2010
(Każ R 4/2009-4) hija annullata sa fejn tikkonċerna, minn naħa, il-prodotti kollha koperti mill-applikazzjoni għal trade mark
li jaqgħu fil-klassi 3, jiġifieri, il-“preparazzjonijiet għall-ibbliċjar u sustanzi oħra għall-ħasil tal-ħwejjeġ; prodotti
għat-tindif, għall-illustrar, għat-tneħħija ta’ xaħmijiet u prodotti li joborxu; sapun; fwejjaħ; żjut essenzjali; prodotti
kożmetiċi; lozjonijiet għax-xagħar; dentifriċi”, u, min-naħa l-oħra, is-“servizzi iġjeniċi u għall-kura tal-estetika għall-bnedmin
u l-annimali”, koperti mill-applikazzjoni għal trade mark u li jaqgħu fil-klassi 44.
2)
Il-kumplament tar-rikors huwa miċħud.
3)
L-UASI u Umbria Olii International Srl huma kkundannati jbatu tliet kwarti mill-ispejjeż tagħhom kif ukoll, kull wieħed minnhom,
tliet partijiet minn tmienja tal-ispejjeż ta’ Olive Line International, SL.
4)
Olive Line International, SL hija kkundannata tbati, minbarra kwart mill-ispejjeż tagħha, kwart mill-ispejjeż tal-UASI u ta’
Umbria Olii International Srl.